CELEX: 22011D0087
Language: sk
Date: 2011-07-01 00:00:00
Title: Rozhodnutie Spoločného výboru EHP č. 87/2011 z  1. júla 2011 , ktorým sa mení a dopĺňa príloha XX (Životné prostredie) k Dohode o EHP

6.10.2011   
            
            
               SK
            
            
               Úradný vestník Európskej únie
            
            
               L 262/59
            
         ROZHODNUTIE SPOLOČNÉHO VÝBORU EHP
   č. 87/2011
   z 1. júla 2011,
   ktorým sa mení a dopĺňa príloha XX (Životné prostredie) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha XX k dohode bola zmenená a doplnená rozhodnutím Spoločného výboru EHP č. 57/2011 z 20. mája 2011 (1).
            
         
               (2)
            
            
               Rozhodnutie Komisie 2011/149/EÚ zo 7. marca 2011 o historických emisiách z leteckej dopravy podľa článku 3c ods. 4 smernice Európskeho parlamentu a Rady 2003/87/ES o vytvorení systému obchodovania s emisnými kvótami skleníkových plynov v Spoločenstve (2) sa má začleniť do dohody.
            
         
               (3)
            
            
               V súlade s prílohou XX dohody Dozorný úrad EZVO v rámci úpravy bb v bode 21al (smernica Európskeho parlamentu a Rady 2003/87/ES) poskytol údaje historických emisií z leteckej dopravy, ktoré zodpovedajú letom v rámci území a medzi územiami štátov EZVO a letom medzi štátmi EZVO a tretími krajinami. Tieto údaje boli zistené v spolupráci s agentúrou Eurocontrol uplatnením rovnakej metodiky, ako bola použitá pri vypočítaní historických emisií z leteckej dopravy v celej EÚ.
            
         
               (4)
            
            
               Podľa rovnakej úpravy Spoločný výbor EHP rozhodne o historických emisiách z leteckej dopravy v celej EÚ sčítaním historických emisií z leteckej dopravy týkajúcich sa letov v rámci území a medzi územiami štátov EZVO a letov medzi štátmi EZVO a tretími krajinami a historických emisií z leteckej dopravy v celej EÚ stanovených v článku 1 rozhodnutia Komisie 2011/149/EÚ,
            
         PRIJAL TOTO ROZHODNUTIE:
   Článok 1
   Za bod 21apa [rozhodnutie Komisie 2009/450/ES] prílohy XX k dohode sa vkladá tento bod:
   
               „21apb.
            
            
               
                  32011 D 0149: rozhodnutie Komisie 2011/149/EÚ zo 7. marca 2011 o historických emisiách z leteckej dopravy podľa článku 3c ods. 4 smernice Európskeho parlamentu a Rady 2003/87/ES o vytvorení systému obchodovania s emisnými kvótami skleníkových plynov v Spoločenstve (Ú. v. EÚ L 61, 8.3.2011, s. 42).
               Ustanovenia tohto rozhodnutia sa na účely tejto dohody vykladajú s touto úpravou:
               Do článku 1 sa dopĺňajú tieto odseky:
               ‚Historické emisie z leteckej dopravy, ktoré zodpovedajú letom v rámci území a medzi územiami štátov EZVO a letom medzi štátmi EZVO a tretími krajinami, sa stanovujú na 1 943 935 ton CO2.
               Historické emisie z leteckej dopravy v celom EHP sa stanovujú na 221 420 279 ton CO2.‘ “
            
         Článok 2
   Znenie rozhodnutia 2011/149/EÚ v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 2. júla 2011 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (3).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 1. júla 2011
      
         
            Za Spoločný výbor EHP
         
         
            predseda
         
         Kurt JÄGER
      
   
   
      (1)  Ú. v. EÚ L 196, 28.7.2011, s. 39.
   
      (2)  Ú. v. EÚ L 61, 8.3.2011, s. 42.
   
      (3)  Ústavné požiadavky neboli oznámené.